Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: 1997. évi CLVI. törvény alapján — a következők szerint
Paragraph Index: 707

1997. évi CLVI. törvény alapján — a következők szerint állapítja meg: I. A Közalapítvány neve Országos Kiemelésű Társadalomtudományi Kutatások Közalapítvány (a továbbiakban: Közalapítvány) * A Fővárosi Bíróság a 12.Pk.61387/1996/16. számú végzésével az Országos Kiemelésű Társadalomtudományi Kutatások Közalapítvány Alapító Okiratának módosítását tudomásul vette. Rövidített neve: OKTK Angol elnevezése: National Priority Programs in Social Science and Humanities Angol rövidítése: NPPSSH Az alapító képviseletét az oktatási miniszter látja el és gyakorolja — az Alapító Okirat módosítása, valamint a kuratóriumi és a felügyelő bizottsági tagok megbízásának meghosszabbítása kivételével — az alapítót megillető jogosultságokat. A kuratórium és a Felügyelő Bizottság tagjait — az oktatási miniszter felkérése és előterjesztése alapján — a Kormány bízza meg, illetve menti fel. II. A Közalapítvány székhelye 1055 Budapest, Szalay u. 10—14. III. A Közalapítvány jellege A Közalapítvány nyílt, ahhoz csatlakozhat minden magyar és külföldi természetes és jogi személy, továbbá jogi személyiséggel nem rendelkező társaság (a továbbiakban: csatlakozó), ha a Közalapítvány céljaival egyetért, működési szabályait elfogadja, és a célok megvalósításához vagyoni eszközökkel hozzájárul. IV. A Közalapítvány célja, feladata, általános elvei A Közalapítvány közérdekű célja a kormányzati munka hatékonyságának a tudomány eszközeivel való segítése, a

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes